Subject: VUONNA 2008 MAKSETTAVAN LOMARAHAN VAIHTAMINEN PALKALLISEKSI VAPAA-AJAKSI
From: <Saved by Windows Internet Explorer 7>
Date: Thu, 13 Mar 2008 10:06:28 +0200

SUURI JAKELU
26.2.2008
Henkilöstöpalvelut

VUONNA 2008 MAKSETTAVAN LOMARAHAN VAIHTAMINEN
PALKALLISEKSI VAPAA-AJAKSI

Virka- ja työehtosopimuksen allekirjoituspöytäkirjan
mukaan vuonna 2008 päättyvältä lomanmääräytymisvuodelta ansaittua
lomarahaa tai sen osan voi vaihtaa palkalliseksi vapaa-ajaksi.

Jokaisen vapaa-aikaa haluavan on tehtävä vaihtamisesta
erikseen sopimus.
Vuoden
2008 vaihtosopimuslomake löytyy henkilöstöpalvelujen verkkosivuilta
kohdasta lomakkeet. Virka- ja työehtosopimusten mukaan vaihtosopimukset
on tehtävä huhtikuun loppuun mennessä.

Yksikkö ja henkilö laativat yhdessä kirjallisen
suunnitelman lomarahan vaihtamisesta vastaavaksi palkalliseksi
vapaa-ajaksi huhtikuun loppuun mennessä.

Palkallista vapaata myönnetään siten, että lomarahasta
vähennetään 4,4 prosenttia kuukausipalkasta kutakin vapaana annettavaa
työpäivää kohti. Lomarahavapaata voi vaihtaa vain täysien työpäivien
verran. Maksimivaihdossa viimeisen täyden työpäivän ylittävä osuus
korvataan rahana. Vapaa annetaan lomarahan maksuvuoden tai viimeistään
vuoden 2009 loppuun mennessä. Yksikön henkilöstösihteerit opastavat
vaihtovapaan laskennassa.

Lomarahavapaa voidaan yhdistää vuosilomaan. Loma ja
vapaa tulee eritellä lomahakemuksessa, sillä vuosilomaviikkoon tulee
sisällyttää myös lauantai, mutta lomarahavapaa pidetään vain
työpäivinä (ei lauantaita). Tätä sopimusmääräystä
sovelletaan lomarahan vaihtamisesta tehtäviin sopimuksiin vuoden 2008
lomarahasta alkaen.

Myönnetty vapaa voidaan peruuttaa tai keskeyttää, jos
sen käyttäminen estyy painavasta syystä, kuten virkamiehen tai
työntekijän pyytäessä sitä sairautensa johdosta. Tällöin peruutettua
vapaata vastaava etuus palautuu maksettavaksi lomarahana.

Palvelussuhteen päättyessä sen johdosta, että henkilö
siirtyy välittömästi toisen valtion viraston tai laitoksen palvelukseen,
on hänellä oikeus siirtää pitämättä olevat vaihtovapaapäivät siellä
pidettäviksi.

Palvelussuhteen päättyessä muussa kuin edellä
tarkoitetussa tapauksessa tai palvelussuhteen muuttuessa osa-aikaiseksi,
maksetaan pitämättä olevaa palkallista vapaa-aikaa vastaava lomaraha
takaisin. Pääsääntöisesti on kaikki lomat ja muut vapaapäivät pidettävä
aina lomana ja vapaana ennen palvelussuhteen päättymistä.

Kopio sopimuksesta on toimitettava tiedoksi tiedekunnan
kansliaan. Erillislaitosten henkilökunta toimittaa sopimuksen tiedoksi
henkilöstöpalvelujen palkkaryhmälle. Lisätietoja saa
allekirjoittaneilta.

Korkeakoulusihteeri
Juhani Lehtimäki

Henkilöstösihteeri

Anu
Niskanen

Liitteet          Lomaoikeuden
mukaiset vapaat
työpäivinä

Lomarahavapaan
laskukaava